पुस ३, २०७३- ‘एगार्गी, अति प्रश्न नगर, तेरो टाउको नखसोस् ! अति प्रश्न गर्न नहुने देवताबारे अति प्रश्न गर्छेस्, अति प्रश्न नगर् ।’ यो याज्ञवल्क्यको धम्की हो, विक्रमपूर्व १३०० मा गार्गीलाई दिइएको । अति प्रश्न गरेमा टाउको खस्ने धम्की सुनेर पनि प्रश्न गर्न नछोड्ने शाकल्यको टाउको काटिएको र त्यसका अस्थिपञ्जरसित समेत दुव्र्यवहार गरिएको मदनमणि दीक्षितको मत छ । एक विदुषीलाई धम्की दिइएको र अर्को विद्वान्को टाउकै काटिएको प्रसंगले प्रश्नलाई निषेध गर्न खोजेको देखिन्छ । त्यस्तो धम्की र हिंसाको प्रभाव आजको समाजमा पनि उत्तिकै छ । त्यसैले इतिहासकार रोमिला थापरले भनेझैं प्रश्न गर्ने कि नगर्ने भन्ने प्रश्न नै यस समयको ठूलो चुनौती हो ।
